
Maksātnespējas procesa administratoram 
/Administrators/
Paziņošanai e-adresē


Par maksātnespējas procesa administratora /Administrators/
rīcību /SIA "Nosaukums A"/ maksātnespējas procesā

[bookmark: _Hlk127177790]Ar /tiesas nosaukums/ /datums/ spriedumu lietā /lietas numurs/ pasludināts /SIA "Nosaukums A"/, reģistrācijas numurs/, (turpmāk – Parādnieks) maksātnespējas process un par maksātnespējas procesa administratoru iecelts /Administrators/, /amata apliecības numurs/, (turpmāk – Administrators). 
Lai īstenotu Maksātnespējas likumā[footnoteRef:1] paredzētās funkcijas, Maksātnespējas kontroles dienests veic Maksātnespējas likuma 174.1 pantā noteiktos uzdevumus, tostarp maksātnespējas procesa administratoru uzraudzību. Pamatojoties uz Maksātnespējas likuma 174.2 panta pirmās daļas 9. punktu, 2026. gada 12. maijā Administratora prakses vietā veikta Administratora rīcības pārbaude (turpmāk – Pārbaude) Parādnieka maksātnespējas procesā, kuras ietvaros konstatēti turpmāk norādītie faktiskie apstākļi, kas ietekmējuši Parādnieka maksātnespējas procesa efektīvu un likumīgu norisi.  [1:  Maksātnespējas likuma 173. panta pirmā daļa.] 

[1] Par Administratora rīcību, neiegūstot slēgto Parādnieka AS "BluOr Bank" un AS "Magnetiq bank" norēķinu kontu pārskatus un neizvērtējot Administratora rīcībā esošos Paysera LT UAB un Revolut LTD norēķinu kontus, konstatēti turpmāk minētie apstākļi.
[1.1] Atbilstoši EMUS[footnoteRef:2] integrētajam kontu reģistram uz Parādnieka vārda atvērti vairāki norēķinu konti, proti, AS "Citadele banka" norēķinu konti /numurs/ un  /numurs/ (aktīvi), kā arī šādi slēgtie norēķinu konti: AS "Citadele banka"[footnoteRef:3], AS "Swedbank"[footnoteRef:4], BluOr Bank"[footnoteRef:5], AS "Magnetiq bank"[footnoteRef:6] un Paysera LT UAB[footnoteRef:7]. Informācija par visiem minētajiem norēķinu kontiem pieejama EMUS integrētajā kontu reģistrā un visi minētie Parādnieka norēķinu konti norādīti kā VID[footnoteRef:8] EDS[footnoteRef:9] reģistrētie Parādnieka norēķinu konti. Atbilstoši EMUS reģistrētai izdrukai no VID EDS konstatēts, ka uz Parādnieka vārda reģistrēts arī Revolut LTD norēķinu konts.[footnoteRef:10] [2:  Elektroniskās maksātnespējas uzskaites sistēma (turpmāk – EMUS).]  [3:  /Konta numurs/, kas atvērts no 2018. gada 11. jūnija līdz 2020. gada 12. februārim. ]  [4:  /Konta numurs/ un /konta numurs/.]  [5:  /Konta numurs/; /konta numurs/; /konta numurs/.]  [6:  /Konta numurs/.]  [7:  /Konta numurs/ un /konta numurs/.]  [8:  Valsts ieņēmumu dienests (turpmāk – VID). ]  [9:  Elektroniskā deklarēšanas sistēma. ]  [10:  Norēķinu konts /numurs/.] 

[1.2] Pārbaudes laikā noskaidrots, ka Administratora rīcībā ir AS "Citadele banka" norēķinu kontu pārskati un slēgto AS "Swedbank" norēķinu kontu pārskati un kontos atspoguļotā informācija ir izvērtēta.
Pārbaudes laikā Administrators paskaidroja, ka nav pieprasījis AS "BluOr Bank" un AS "Magnetiq bank" norēķinu kontu pārskatus, jo tie netika atspoguļoti VID EDS, un izdruka par to, vai informācija pārbaudīta EMUS kontu reģistrā, nav saglabājusies. Arī Maksātnespējas kontroles dienesta rīcībā nav AS "BluOr Bank"[footnoteRef:11] un AS "Magnetiq bank"[footnoteRef:12] norēķinu kontu pārskatu, jo pieprasīto norēķinu kontu pārskatu vairs nav pašu kredītiestāžu rīcībā.[footnoteRef:13] [11:  2026. gada 23. aprīlī Maksātnespējas kontroles dienestā saņemta informācija no BluOr Bank par to, ka uz Parādnieka vārda atvērtie norēķinu konti /numurs/, /numurs/ un /numurs/ bija slēgti 2020. gada 21. februārī.]  [12:  2026. gada 21. aprīlī Maksātnespējas kontroles dienestā saņemta informācija no AS "Magnetiq bank" par to, ka uz Parādnieka vārda atvērtais norēķinu konts /numurs/ slēgts 2019. gada 15. oktobrī, izbeidzot darījuma attiecības.]  [13:  Pamatojoties uz Novēršanas likuma 37.pantu, minēto dokumentu glabāšanas laiks ir beidzies un attiecīgi bankas rīcībā vairs nav minētā norēķinu konta pārskats.] 

Tāpat Pārbaudes laikā Administrators paskaidroja, ka ir izvērtējis Parādnieka Revolut LTD kontā pieejamo informāciju, bet šobrīd nevar atcerēties, vai ir bijuši kādi nepamatoti maksājumi un vērtējami darījumi. Iespējams, arī Paysera LT UAB kontiem Administrators bija dabūjis piekļuvi, bet šobrīd nevar atcerēties. Atbilstoši Administratora papildu paskaidrojumiem[footnoteRef:14] Administratoram ir bijušas piekļuves gan Paysera LT UAB, gan Revolut LTD norēķinu kontiem, bet šobrīd ir nepieciešams atjaunot piekļuvi aplikācijām.  [14:  2026. gada 26. maijā saņemta Administratora e-pasta vēstule, kurā sniegti paskaidrojumi par Administratora rīcību saistībā ar Parādnieka Revolut LTD un Paysera LT UAB kontiem. ] 

[1.3] Lai arī Administrators ir apliecinājis, ka viņam bija piekļuve Paysera LT UAB un Revolut LTD kontiem, konstatējams, ka Administrators nav varējis apliecināt, vai ir izvērtēta Paysera LT UAB un Revolut LTD norēķinu kontos esošā informācija. 
[2] Par Administratora rīcību, neizvērtējot Parādnieka valdes atbildību Maksātnespējas likuma 72.1 panta kārtībā situācijā, kad Parādnieka dokumenti nodoti daļēji, konstatēti turpmāk minētie apstākļi.
[2.1] Atbilstoši EMUS pieejamai informācijai un Parādnieka maksātnespējas procesa lietas materiāliem ne Parādnieka pārstāvis /pers. A/[footnoteRef:15], ne arī Parādnieka pārstāvis /pers. B/[footnoteRef:16] nav snieguši paskaidrojumus[footnoteRef:17], ne arī kādas citas ziņas par Parādnieku un Parādnieka dokumentu esamību vai neesamību. Pārbaudes brīdī Administrators paskaidroja, ka viņa rīcībā ir tikai Parādnieka dokumenti par darbiniekiem, kurus pa pastu atsūtīja Parādnieka pārstāvis /pers. A/. Citi Parādnieka dokumenti Administratoram nav nodoti. [15:  Parādnieka pārstāvis /pers. A/ (turpmāk – Parādnieka pārstāvis /pers. A/).]  [16:  Parādnieka pārstāvis /pers. B/ (turpmāk – Parādnieka pārstāvis /pers. B/).]  [17:  Administratora informācijas pieprasījumi par informācijas sniegšanu, mantas un dokumentu nodošanu Parādnieka pārstāvim /pers. A/ nosūtīti 2022. gada 27. aprīlī un 3. jūnijā, savukārt Parādnieka pārstāvim /pers. B/ 2022. gada 21. oktobrī.] 

Ievērojot to, ka Administratoram nav nodoti Parādnieka dokumenti un Parādniekam nav mantas, Parādnieka maksātnespējas procesā 2022. gada 20. jūnijā sagatavots ziņojums par Parādnieka mantas neesamību (turpmāk – Ziņojums). Ziņojumā izteikts piedāvājums turpināt bankrota procedūru līdz tiks saņemta pilna informācija par Parādnieku, procesa finansēšanu nodrošinot no Parādnieka līdzekļiem. Ziņojumā netika norādīta informācija par nodomu vērsties pret Parādnieka valdi Maksātnespējas likuma 72.1 panta kārtībā.
Administrators vērsās Valsts policijā ar 2022. gada 21. decembra iesniegumu[footnoteRef:18] par kriminālprocesa uzsākšanu pret Parādnieka pārstāvjiem pēc Krimināllikuma 215. panta. Iesniegumā norādīts uz, iespējams, ļaunprātīgu Parādnieka grāmatvedības dokumentu nenodošanu ar mērķi turpināt internetveikala /links uz mājas lapu/ infrastruktūras pretlikumīgu izmantošanu, tādā veidā izdarot noziedzīgas darbības. Ar Valsts policijas 2023. gada 19. aprīļa lēmumu nolemts atteikt uzsākt kriminālprocesu, nekonstatējot Krimināllikuma 215. panta trešajā daļā paredzētās pazīmes attiecībā uz Administratora iesniegumā norādītajiem apstākļiem. Vienlaikus lēmumā par atteikumu uzsākt kriminālprocesu norādīts uz iespēju vērsties Maksātnespējas kontroles dienestā par administratīvā pārkāpuma procesa uzsākšanu un ar prasību Maksātnespējas likuma 72.1 panta kārtībā. Minētais Valsts policijas lēmums tika pārsūdzēts un saņemts atteikums.  [18:  Iesniegumu parakstīja arī Parādnieka kreditors /SIA "Nosaukums B"/.] 

2023. gada 8. jūnijā Administrators vērsās Maksātnespējas kontroles dienestā par administratīvā pārkāpuma lietas uzsākšanu pret Parādnieka pārstāvi /pers. B/, jo netika nodoti Parādnieka dokumenti. Maksātnespējas kontroles dienestā uzsākts administratīvā pārkāpuma process un pieņemti attiecīgi lēmumi. 
[2.2] Procesā nav iegūti naudas līdzekļi, atbilstoši Parādnieka 2023. gada 28. marta kreditoru prasījumu reģistram neapmierināto kreditoru prasījumu apmērs ir 1 353 990,49 eiro. Pārbaudes ietvaros konstatēts, ka citas papildu darbības, izņemot vēršanos ar iesniegumu Valsts policijā un pēc tam Maksātnespējas kontroles dienestā, saistībā ar Parādnieka dokumentu nenodošanu un Parādnieka valdes civiltiesiskās atbildības noteikšanu, nav veiktas. 
Lai gan Parādnieka dokumenti nav nodoti (nodoti daļēji) un procesā nav iegūti naudas līdzekļi kreditoru prasījumu apmierināšanai, Administrators nevērsās pret Parādnieka valdi ar prasību tiesā Maksātnespējas likuma 72.1 panta kārtībā un pat nesniedza savu vērtējumu par to, vai ir konstatēts vai nav konstatēts pamats celt attiecīgu prasību. 
[2.3] Pārbaudes laikā Administrators paskaidroja, ka nav izvērtējis iespēju vērsties pret Parādnieka pārstāvi /pers. B/ Maksātnespējas likuma 72.1 panta kārtībā un nav izvērtējis Parādnieka pārstāvja /pers. B/ mantisko stāvokli, jo uzskatīja, ka šis tiesiskais līdzeklis nav efektīvs. Tāpat Administrators norādīja, ka efektīvie tiesiskie līdzekļi, proti, gan vēršanās Valsts policijā par kriminālprocesa uzsākšanu, gan Maksātnespējas kontroles dienestā par administratīvā pārkāpuma procesa uzsākšanu, jau ir izmantoti. Neskatoties uz Administratora viedokli par prasības celšanas neefektivitāti, Pārbaudes laikā Administrators norādīja, ka tomēr saskata pamatu izvērtēt iespēju vērsties pret Parādnieka pārstāvi /pers. B/ Maksātnespējas likuma 72.1 panta kārtībā.
[3] Par Administratora rīcību, Maksātnespējas likumā noteiktajā kārtībā neizvērtējot sešus kreditoru prasījumus un EMUS nereģistrējot divus kreditoru prasījumus, konstatēti turpmāk minētie apstākļi. 
[3.1] Pārbaudes laikā Administrators paskaidroja, ka rakstveida lēmumi par /pers. C/[footnoteRef:19], /pers. D/[footnoteRef:20] un /pers. E/[footnoteRef:21] kreditoru prasījumu noraidīšanu netika pieņemti, visdrīzāk saziņa notika telefoniski. Ņemot vērā, ka konstatēts pamats minēto kreditoru prasījumu noraidīšanai, proti, prece iegādāta pēc Parādnieka maksātnespējas procesa pasludināšanas, minētie kreditoru prasījumi netika iekļauti Parādnieka kreditoru prasījumu reģistrā. [19:  Kreditora prasījums saņemts 2022. gada 29. augustā un reģistrēts EMUS. ]  [20:  Kreditora prasījums saņemts 2022. gada 11. septembrī un reģistrēts EMUS. ]  [21:  Kreditora prasījums saņemts 2023. gada 15. aprīlī un reģistrēts EMUS.] 

Tāpat Pārbaudes laikā konstatēts, ka Parādnieka maksātnespējas procesa lietas materiālos atrodas Parādnieka maksātnespējas procesā divi 2022. gadā saņemtie kreditoru prasījumi – /pers. F/ 2022. gada 1. maija kreditora prasījums[footnoteRef:22] un /pers. G/ kreditora prasījums[footnoteRef:23], kas nav reģistrēti EMUS un Administrators minētos kreditoru prasījumus nav izvērtējis. Pārbaudes laikā Administrators nepaskaidroja par iemesliem, kādēļ minētie kreditoru prasījumi nav reģistrēti EMUS. Atbilstoši papildus saņemtai informācijai[footnoteRef:24] /pers. G/ maksājums par preci netika veikts uz Parādnieka kontiem un ņemot vērā minēto Administrators nav sniedzis rakstveida atbildi. [22:  Kreditora prasījums nosūtīts pa pastu, pasta zīmogs 2022. gada 2. maijā.]  [23:  2026. gada 2. jūnijā Maksātnespējas kontroles dienestā no Administratora saņemta papildu informācija. Proti, /pers. G/ kreditora prasījums saņemts pa e-pastu 2022. gada 25. maijā, kreditora prasījums ir elektroniski parakstīts.]  [24:  Papildu informācija Maksātnespējas kontroles dienestā saņemta 2026. gada 26. maijā.] 

Pārbaudes laikā Administrators nevarēja sniegt paskaidrojumus par /Nosaukums C/[footnoteRef:25] kreditora prasījumu un par to, vai attiecībā uz šo kreditora prasījumu veiktas Maksātnespējas likumā noteiktās darbības.[footnoteRef:26] Atbilstoši papildu saņemtai informācijai[footnoteRef:27] konstatēts, ka kreditora prasījums ir iesniegts, bet Administrators nav veicis minētā kreditora prasījuma izvērtēšanu. [25:  Kreditora prasījums saņemts 2022. gada 20. septembrī un reģistrēts EMUS. ]  [26:  Pārbaudes laikā Administrators norādīja, ka līdz 2026. gada 15. maijam atsūtīs Maksātnespējas kontroles dienestam informāciju par /Nosaukums C/ kreditoru prasījumu. ]  [27:  Pēc vairākiem atgādinājumiem (sazinoties telefoniski), informācija saņemta 2026. gada 2. jūnijā. ] 

[3.2] Ievērojot iepriekš norādīto, Pārbaudes ietvaros nav konstatēti objektīvi iemesli, kādēļ Administrators nav veicis Maksātnespējas likumā noteiktās darbības attiecībā uz /pers. C/, /pers. D/, /pers. E/, /pers. F/, /pers. G/ un /Nosaukums C/ kreditoru prasījumiem.
[4] Par Administratora rīcību, pilnā apmērā neatmaksājot pēc procesa pasludināšanas kļūdaini saņemtos maksājumus, konstatēti turpmāk minētie apstākļi.
[4.1] 2023. gada 25. janvārī sniedzot atbildi uz Valsts policijas 2023. gada 12. janvāra pieprasījumu[footnoteRef:28], Administrators norādīja, ka, pamatojoties uz AS "Citadele banka" norēķinu kontos esošo informāciju, Parādnieka norēķinu kontos tiek iemaksātas fizisko personu (pircēju) pirkuma summas, kas liecina par to, ka paralēli darbojas kāds cits interneta veikals un personas veic pasūtījumus, kļūdaini iemaksājot pirkuma maksu Parādnieka norēķinu kontā. Uz doto brīdi šādu iemaksu apjoms Parādnieka kontā sastāda vairāk nekā 10 000 eiro. Minētās kļūdaini iemaksātās summas tiks atmaksātas. [28:  Resoriskās pārbaudes ietvaros, kas uzsākta, pamatojoties uz Administratora iesniegumu par kriminālprocesa uzsākšanu pēc Krimināllikuma 215. panta pret Parādnieka pārstāvjiem, Administratoram pieprasīta šāda informācija. Proti, par to, kādā laika periodā no Parādnieka norēķinu kontiem bez attaisnojošiem dokumentiem un pamatojuma skaidrā naudā izņemti un izlietoti Parādnieka naudas līdzekļi, kā arī no tiem bez tiesiska un ekonomiska pamata veikti pārskaitījumi uz citu personu norēķinu kontiem.] 

Pārbaudot Parādnieka AS "Citadele banka" norēķinu konta /numurs/ pieejamo informāciju, konstatēts, ka piecu mēnešu laikā pēc Parādnieka maksātnespējas procesa pasludināšanas, t.i., laika periodā no 2022. gada /datums/ līdz /datums/ kontā ieskaitīti naudas līdzekļi 13 720 eiro apmērā no pircējiem, kas veica pasūtījumus, lai gan Parādnieka saimnieciskā darbība uzreiz pēc procesa pasludināšanas tika izbeigta. Atbilstoši norēķinu konta pārskatā atspoguļotai informācijai, proti, informācijai, kas norādīta maksājuma mērķī, tikai daži pārskaitījumi identificējami kā pirkuma summas par preci, kas iegādāta pēc procesa pasludināšanas. 
Pārbaudot AS "Citadele banka" norēķinu kontu, konstatēts, ka 2022. gada 26. septembrī Administrators veica trīs kļūdaini saņemto maksājumu atmaksu[footnoteRef:29], kopā 555 eiro apmērā. Tādējādi konstatējams, ka Administrators bija uzsācis kļūdaini saņemto maksājumu atmaksu. [29:  Veicot saņemto naudas līdzekļu atmaksu, maksājuma uzdevuma mērķī norādīts: "kļūdaini ieskaitītās naudas atmaksa".] 

[4.2] Pārbaudes laikā Administrators apstiprināja faktu, ka Parādnieka AS "Citadele banka" norēķinu kontā pēc procesa pasludināšanas saņemti naudas līdzekļi un tos ir ieskaitījuši pircēji, kas iegādājušies preces pēc procesa pasludināšanas. Administrators norādīja, ka minētie naudas līdzekļi nav atmaksāti pircējiem, jo nepietiek naudas līdzekļu, lai visiem pārskaitītu pienākošos summu. Naudas līdzekļu trūkums radies tāpēc, ka pēc Parādnieka maksātnespējas procesa pasludināšanas no Parādnieka AS "Citadele banka" norēķinu konta bija veikti nepamatoti pārskaitījumi. 
[5] Par Administratora rīcību, neizvērtējot Parādnieka pārstāvja /pers. B/ civiltiesisko atbildību saistībā ar maksājumu veikšanu pēc procesa pasludināšanas, konstatēti turpmāk minētie apstākļi. 
[5.1] Sākot no 2022. gada /datums/ līdz /datums/, t.i., četru mēnešu laikā pēc Parādnieka maksātnespējas procesa pasludināšanas, no Parādnieka AS "Citadele banka" norēķinu /konta numurs/ konta, kuram bija piesaistīta maksājumu karte uz Parādnieka pārstāvja /pers. B/ vārda, veikti dažādi maksājumi 3 807,83 eiro apmērā.[footnoteRef:30] Tāpat atbilstoši AS "Citadele banka" norēķinu konta pārskatam konstatēts, ka pēc procesa pasludināšanas kontā no google[footnoteRef:31] ieskaitīti atpakaļ 110,96 eiro. Līdz ar to no Parādnieka konta pēc procesa pasludināšanas nepamatoti pārskaitīti 3 696,87 eiro.  [30:  Veikti dažādi maksājumi, maksājumi Netflix.com, supermetrics.com; apple.com; ADOBE CREATIVE CLOUD;  MEGOGO TV and Movies; Spotify; CIRCLE K; WFP.ADVERTI. DNIPROPETROVS UA; OLOGIN.COM; DNH*GODADDY.COM u.c. maksājumi).]  [31:  Maksājuma mērķis: atgriezts pirkums. ] 

[5.2] Pārbaudes laikā konstatēts, ka 2022. gada /datums/, t.i., divarpus mēnešus pēc procesa pasludināšanas, Administrators vērsās AS "Citadele banka", lai nomainītu paraksttiesības. Atbilstoši Pārbaudes laikā sniegtajiem Administratora paskaidrojumiem nebija objektīvu šķēršļu, lai minēto pienākumu veiktu savlaicīgāk. Pēc paraksttiesību maiņas un piekļuves Parādnieka AS "Citadele banka" bankas kontiem iegūšanas Administrators izvērtēja tajos pieejamo informāciju un konstatēja, ka pēc Parādnieka maksātnespējas procesa pasludināšanas no norēķinu konta bija veikti nepamatoti pārskaitījumi. 
Vienlaikus Administrators paskaidroja, ka šobrīd Parādnieka kontā ir naudas līdzekļi, kas saņemti pēc procesa pasludināšanas un tos ieskaitījuši pircēji, kas iegādājušies preces pēc procesa pasludināšanas. Minētie naudas līdzekļi nav atmaksāti pircējiem, jo nepietiek naudas līdzekļu, lai visiem pārskaitītu viņiem pienākošos summu. Pārbaudes laikā Administrators sāka apsvērt iespēju vērsties civiltiesiskā kārtībā pret Parādnieka pārstāvi /pers. B/ saistībā ar maksājumu veikšanu pēc procesa pasludināšanas. Pārbaudes laikā Administrators nenorādīja uz iemesliem, kādēļ pēc nepamatotu pārskaitījumu konstatēšanas nav izvērtējis Parādnieka pārstāvja /pers. B/ atbildību. 
[5.3] Pārbaudes laikā konstatēts, ka Parādnieka AS "Citadele banka" norēķinu kontu pārņemti 2022. gada 15. jūnijā. Lai gan informācija par to, ka pēc Parādnieka maksātnespējas procesa pasludināšanas no Parādnieka AS "Citadele banka" norēķinu konta bija veikti nepamatoti pārskaitījumi, Administratoram bija pieejama jau 2022. gada 15. jūnijā, tomēr nepamatoti pārskaitījumi no Parādnieka norēķinu konta turpinājās vēl gandrīz pusotru mēnesi. 
[5.4] Pārbaudes laikā nav konstatēti objektīvi šķēršļi Parādnieka pārstāvja /pers. B/ atbildības izvērtēšanai saprātīgā termiņā. Turklāt nepieciešamību izvērtēt Parādnieka pārstāvja /pers. B/ civiltiesisko atbildību pastiprina apstāklis, ka Administrators nevar pilnā apmērā veikt atmaksu tām personām, kas ieskaitījušas naudu par precēm Parādnieka norēķinu kontā pēc procesa pasludināšanas, jo Parādnieka norēķinu kontā trūkst naudas līdzekļu iepriekš minēto nepamatotu pārskaitījumu dēļ.
Izvērtējot Maksātnespējas kontroles dienesta rīcībā esošo informāciju un EMUS pieejamo informāciju, secināms turpmāk minētais.
[6] Par Administratora rīcību, neiegūstot slēgto Parādnieka AS "BluOr Bank" un AS "Magnetiq bank" norēķinu kontu pārskatus un neizvērtējot Administratora rīcībā esošos Paysera LT UAB un Revolut LTD norēķinu kontus, secināms turpmāk minētais. 
[6.1] Pēc parādnieka juridiskās personas maksātnespējas procesa pasludināšanas administratoram ir visas normatīvajos aktos, parādnieka statūtos vai līgumos paredzētās pārvaldes institūciju tiesības, pienākumi un atbildība[footnoteRef:32], tostarp, ir pienākums nekavējoties uzsākt parādnieka dokumentu un mantas pilnu inventarizāciju un sastādīt parādnieka bilanci[footnoteRef:33], kā arī nekavējoties ņemt savā pārvaldījumā visu parādnieka mantu, kā arī parādnieka valdījumā vai turējumā esošo trešajām personām piederošo mantu.[footnoteRef:34] [32:  Maksātnespējas likuma 64. panta pirmās daļas 1. punkts. ]  [33:  Maksātnespējas likuma 65. panta 2. punkts.]  [34:  Maksātnespējas likuma 65. panta 4. punkts.] 

Parādnieka dokumentu un mantas pilna inventarizācija ir viens no administratora pamatpienākumiem, kura izpilde uzsākama nekavējoties pēc juridiskās personas maksātnespējas procesa pasludināšanas, un tā nevar tikt uzskatīta par formālu darbību. 
Inventarizācija ietver sevī arī parādnieka norēķinu kontu apzināšanu, tajos esošās informācijas izpēti un analīzi. EMUS integrētajā kontu reģistrā ir atspoguļota informācija par uz parādnieka vārda atvērtajiem norēķinu kontiem, tostarp tiem norēķinu kontiem, kas reģistrēti VID EDS, un šāda informācija pieejama administratoriem kopš 2021. gada.
Nereti tikai no norēķinu kontā esošās informācijas iespējams konstatēt faktisko sabiedrības naudas plūsmu, kas var atšķirties no grāmatvedības dokumentos atspoguļotā. Līdz ar to konta pārskatos esošās informācijas analīze ir būtisks informācijas avots, kas sniedz priekšstatu par parādnieka aktīvu samazināšanas pamatiem, tostarp, valdes locekļa rīcību. Tādējādi iepriekš minētās informācijas iegūšanai ir būtiska nozīme parādnieka mantas un saistību apzināšanas procesā, kā arī turpmākā procesa norisē. 
[6.2] Pamatojoties uz iepriekš minēto, secināms, ka Administrators, pēc procesa pasludināšanas neiegūstot AS "BluOr Bank" un AS "Magnetiq bank" norēķinu kontu pārskatus, kā arī neizvērtējot viņa rīcībā esošos Paysera LT UAB un Revolut LTD norēķinu kontus, nav ievērojis Maksātnespējas likuma 26. panta otrās daļas un 65. panta 2. punkta prasības. 
[6.3] Ievērojot minēto, Administratoram uzliekams tiesiskais pienākums līdz 2026. gada 27. jūlijam izvērtēt viņa rīcībā esošo Paysera LT UAB [footnoteRef:35]un Revolut LTD[footnoteRef:36] norēķinu kontus un tajos esošo maksājumu pamatotību.  [35:  /Konta numurs/ un /konta numurs/.]  [36:  Norēķinu konts /numurs/.] 

Lūdzam par tiesiskā pienākuma izpildi nekavējoties informēt Maksātnespējas kontroles dienestu.
[7] Par Administratora rīcību, neizvērtējot Parādnieka valdes atbildību Maksātnespējas likuma 72.1 panta kārtībā situācijā, kad Parādnieka dokumenti nodoti daļēji, secināms turpmāk minētais.
[7.1] Juridiskās personas maksātnespējas procesa pamatmērķis ir segt kreditoru prasījumus, lai veicinātu parādnieka saistību izpildi.[footnoteRef:37] Minētā mērķa sasniegšanai maksātnespējas procesa ietvaros piemērojami tādi pasākumi, kas ļauj saistības, kuras uzņēmies parādnieks, izpildīt lielākā apmērā.[footnoteRef:38] Līdz ar to administratoram jādarbojas aktīvi, lai nodrošinātu efektīvu un likumīgu maksātnespējas procesa norisi, kas vērsta uz maksātnespējas procesa mērķu sasniegšanu.[footnoteRef:39] [37:  Maksātnespējas likuma 4. panta pirmā daļa.]  [38:  Maksātnespējas likuma 6. panta 4. punkts.]  [39:  Maksātnespējas likuma 26. panta otrā daļa.] 

Savukārt "[..] šo mērķi administrators nevar realizēt, ja tā rīcībā nav sabiedrības grāmatvedības dokumenti. Neatkarīgi no tā, vai grāmatvedības dokumenti nav nodoti, vai arī tie nav kārtoti, to trūkums neļauj administratoram gūt skaidru priekšstatu par visiem parādnieka darījumiem un mantas stāvokli pēdējos gados pirms maksātnespējas procesa pasludināšanas, kas savukārt neļauj administratoram veikt darbības, kas sekmētu kreditoru prasījumu apmierināšanu, apstrīdēt darījumus, atprasīt naudu vai mantu no sabiedrības parādniekiem."[footnoteRef:40] [40:  Rīgas pilsētas Vidzemes priekšpilsētas tiesas 2021. gada 2. jūlija spriedums lietā Nr. C30761020.] 

Ja parādnieka pārstāvis nepilda savus pienākumus atbilstoši Maksātnespējas likuma 70. un 71. pantā noteiktajam – administratoram nav nodevis parādnieka dokumentus, kuru pārbaude, izpēte un analīze ir viens no administratora galvenajiem pienākumiem, lai sasniegtu maksātnespējas procesa mērķi, likumdevējs administratoram paredzējis vairākus tiesiskos līdzekļus, kuru piemērošanas rezultātā iespējams panākt gan dokumentu nodošanu administratoram, gan parādnieka pārstāvja saukšanu pie atbildības par likumā noteikto pienākumu nepildīšanu, un proti:
1) ziņojumu un materiālu sniegšana tiesībaizsardzības institūcijām par maksātnespējas procesā atklātajiem faktiem, kuri var būt par pamatu kriminālprocesa uzsākšanai;
2) vēršanās Maksātnespējas kontroles dienestā ar lūgumu par administratīvā pārkāpuma procesa uzsākšanu pret parādnieka pārstāvi saistībā ar visu pieprasīto dokumentu nenodošanu un pieprasītās informācijas nesniegšanu saskaņā ar Maksātnespējas likuma 179. pantu; 
3) prasības celšana tiesā pret parādnieka valdes locekļiem Maksātnespējas likuma 72.1 panta kārtībā.
Būtiski norādīt, ka visi iepriekš minētie tiesiskie līdzekļi viens otru neizslēdz un administratora kompetencē ir atbilstoši konkrētās lietas apstākļiem noteikt, kuru no iespējamajiem līdzekļiem prioritāri piemērot situācijā, kad netiek nodoti parādnieka dokumenti, lai nodrošinātu efektīvu un likumīgu maksātnespējas procesa norisi un mērķu sasniegšanu. Vienlaikus būtiski norādīt, ka, izmantojot vienu no tiesiskajiem līdzekļiem, kura piemērošanas rezultātā nav sasniegts procesa mērķis, administratoram bez nepamatotas vilcināšanās ir pēc būtības jāizvērtē arī pārējo tiesisko līdzekļu piemērošanas efektivitāte un lietderība, nevis jāsecina, ka kāds no tiesiskajiem līdzekļiem nav izmantojams tikai tādēļ, ka jau ir izmantoti citi efektīvi tiesiskie līdzekļi.
Lai arī Maksātnespējas likumā nav noteikts konkrēts termiņš, kurā administratoram ir jāizvērtē iepriekš minēto tiesisko līdzekļu piemērošana konkrētajā maksātnespējas procesā, tostarp jāveic parādnieka valdes locekļa rīcības izvērtējums atbilstoši Maksātnespējas likuma 72.1 pantam, jāņem vērā, ka visas maksātnespējas procesā nepieciešamās darbības administratoram jāveic tā, lai nodrošinātu maksātnespējas procesa efektīvu un likumīgu norisi. Līdz ar to procesā nepieciešamās darbības administratoram jāveic bez liekas kavēšanās, saprātīgā termiņā[footnoteRef:41], tādējādi rīkojoties efektīvi un veicinot maksātnespējas procesa mērķa sasniegšanu.  [41:  Šajā gadījumā jēdziena "saprātīgā termiņā" izpratnei varētu piemērot tiesu praksē atzītā jēdziena "nekavējoties" skaidrojumu. Ar jēdzienu "nekavējoties" ir jāsaprot tūlītējas darbības, kuras administrators veic bez liekas kavēšanās. Ar nekavējošu izpildi Civilprocesa likuma izpratnē saprot iespēju to izpildīt saprātīgi īsā termiņā pēc nosacījuma iestāšanās (skatīt Augstākās tiesas Civillietu departamenta 2014. gada 26. septembra spriedumu Nr. SKC‑1948/2014). Minētais atbilst arī Maksātnespējas likuma 6. panta 5. punktā nostiprinātajam procesa efektivitātes principam, kas paredz, ka procesa ietvaros piemērojami tādi pasākumi, kas ļauj ar vismazāko resursu patēriņu vispilnīgāk sasniegt procesa mērķi.] 

Tādējādi, izvērtējot viena tiesiskā līdzekļa piemērošanas iespējas un piemērojot kādu no tiem, un konstatējot, ka tā piemērošana nebija efektīva, administratoram bez nepamatotas vilcināšanās vispusīgi jāizvērtē arī pārējo tiesisko līdzekļu piemērošanas efektivitāte un lietderība, izvēloties vispiemērotāko tiesisko risinājumu, it īpaši situācijā, kad parādnieka maksātnespējas procesā vispār nav iegūti līdzekļi kreditoru prasījumu apmierināšanai. 
Ievērojot minēto, Administratora viedoklis, ka prasības celšana Maksātnespējas likuma 72.1 panta kārtībā nav efektīva tikai tāpēc, ka ir izmantoti citi efektīvie tiesiskie līdzekļi, nav atzīstams par pamatotu. Līdz ar to, izvērtējot Maksātnespējas kontroles dienesta rīcībā esošo informāciju, tostarp Administratora sniegtos paskaidrojumus,[footnoteRef:42] nav konstatēti objektīvi apstākļi, kādēļ Administrators nebija izvērtējis Parādnieka valdes, tostarp Parādnieka pārstāvja /pers. B/, civiltiesisko atbildību saistībā ar Parādnieka dokumentu nenodošanu. [42:  Administratores paskaidrojumi, kas sniegti gan Pārbaudes laikā, gan iesniedzot Papildinājumus. ] 

[7.3] Pamatojoties uz iepriekš minēto, secināms, ka Administrators, neizvērtējot Parādnieka valdes atbildību Maksātnespējas likuma 72.1 panta kārtībā situācijā, kad Parādnieka dokumenti nodoti daļēji un procesā nav iegūti līdzekļi kreditoru prasījumu apmierināšanai, nav ievērojis Maksātnespējas likuma 6. panta 5. punkta, 26. panta otrās daļas un 65. panta 8. punkta prasības.
[7.4] Ievērojot minēto, Administratoram uzliekams tiesiskais pienākums līdz 2026. gada 27. jūlijam vispusīgi izvērtēt Parādnieka valdes civiltiesisku atbildību saistībā ar Parādnieka dokumentu nenodošanu, izvērtējot nepieciešamību vērsties ar prasību tiesā Maksātnespējas likuma 72.1 panta kārtībā. Par savu izvērtējumu informēt kreditorus Maksātnespējas likuma 81. panta otrajā daļā noteiktajā kārtībā. 
Lūdzam par tiesiskā pienākuma izpildi nekavējoties informēt Maksātnespējas kontroles dienestu.
[8] Par Administratora rīcību, Maksātnespējas likumā noteiktajā kārtībā neizvērtējot sešus kreditoru prasījumus un EMUS nereģistrējot divus kreditoru prasījumus, secināms turpmāk minētais. 
[8.1] Kreditoru un to prasījumu precīza konstatēšana ir viens no būtiskākajiem maksātnespējas procesa elementiem un priekšnosacījumiem tam, lai varētu tikt īstenots šā procesa mērķis – aizsargāt kreditoru intereses – un lai šis process būtu likumīgs un efektīvs.[footnoteRef:43] Minēto darbību nodrošināšana ir administratora pienākums. [43:  Maksātnespējas likuma 26. panta otrā daļa. ] 

Ievērojot minēto, administratoram ir pienākums pārbaudīt kreditoru prasījumu pamatotību un atbilstību normatīvo aktu prasībām.[footnoteRef:44] Vienlaikus norādāms, ka kreditora prasījums, tāpat kā jebkurš maksātnespējas procesā saņemtais un ar procesu saistītais dokuments ir reģistrējams EMUS. Proti, lai reģistrētu dokumentu, [..] administratoram ir jāpievieno attiecīgā dokumenta datni, izņemot gadījumu, ja dokumenta oriģināls ir papīra formā [..].[footnoteRef:45] Attiecīgi, ja dokumenta oriģināls ir papīra formā, reģistrējot šo dokumentu EMUS dokumentu kartiņā, ir jāveic atzīme, ka dokuments ir papīra formā.[footnoteRef:46] Saņemto un nosūtāmo dokumentu reģistrēšana un pievienošana EMUS jāveic nekavējoties, bet ne vēlāk kā vienas darbdienas laikā pēc dokumenta saņemšanas vai nosūtīšanas.[footnoteRef:47] [44:  Maksātnespējas likuma 74. panta pirmā daļa. ]  [45:  Ministru kabineta 2019. gada 11. jūnija noteikumi Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību" (turpmāk – MK noteikumi Nr. 246) 8. punkts.]  [46:  MK noteikumu Nr. 246 7.13. punkts.]  [47:  MK noteikumu Nr. 246 4. punkta redakcijā, kas bija spēkā līdz 2025. gada 27. augustam.] 

Pēc kreditoru prasījumu pārbaudes administrators pieņem pamatotu lēmumu par kreditora prasījuma atzīšanu, neatzīšanu vai daļēju atzīšanu. Administrators pilnībā vai daļēji neatzīst kreditora prasījumu, par kuru pastāv strīds starp parādnieku un kreditoru.[footnoteRef:48] Administratora lēmumi par kreditora prasījuma atzīšanu, daļēju atzīšanu vai neatzīšanu, ir pārsūdzami tiesā.[footnoteRef:49] [48:  Maksātnespējas likuma 75. panta pirmā daļa. ]  [49:  Maksātnespējas likuma 80. panta pirmā daļa. ] 

Administratora norādītais apstāklis, ka visdrīzāk saziņa saistībā ar /pers. C/, /pers. D/ un /pers. E/ kreditora prasījumu notika telefoniski, neaizstāj Maksātnespējas likumā noteikto kārtību kreditoru prasījumu izvērtēšanai un kreditoru informēšanai. 
[8.2] Pamatojoties uz iepriekš minēto, secināms, ka Administrators, nereģistrējot /pers. F/ un /pers. G/ kreditoru prasījumus EMUS un Maksātnespējas likumā noteiktajā kārtībā neizvērtējot /pers. C/, /pers. D/, /pers. E/, /pers. F/, /pers. G/ un /Nosaukums C/ kreditora prasījumus, nav ievērojis Maksātnespējas likuma 26. panta otrās daļas, 74. panta pirmās daļas un 75. panta pirmās daļas prasības, kā arī MK noteikumu Nr. 246 7.13., 8. punktu prasības. 
[8.3] Ievērojot minēto, Administratoram uzliekams tiesiskais pienākums līdz 2026. gada 27. jūlijam reģistrēt EMUS /pers. F/ un /pers. G/ kreditoru prasījumus atbilstoši MK noteikumu Nr. 246 7.13., 8. punkta prasībām un Maksātnespējas likumā noteiktajā kārtībā izvērtēt /pers. C/, /pers. D/, /pers. E/, /pers. F/, /pers. G/ un /Nosaukums C/ kreditoru prasījumus. Lūdzam par minētā tiesiskā pienākuma izpildi nekavējoties informēt Maksātnespējas kontroles dienestu. 
[9] Par Administratora rīcību, pilnā apmērā neatmaksājot pēc procesa pasludināšanas kļūdaini saņemtos maksājumus, secināms turpmāk minētais. 
[9.1] Parādnieka manta Maksātnespējas likuma izpratnē ir parādnieka nekustamais īpašums, kustamā manta, tajā skaitā naudas līdzekļi, naudas līdzekļi, kas iegūti, atsavinot parādnieka mantu, atgūtā manta, augļi, kas iegūti no parādnieka mantas juridiskās personas maksātnespējas procesa laikā, kā arī juridiskās personas maksātnespējas procesa laikā cita tiesiski iegūtā manta.[footnoteRef:50]  [50:  Maksātnespējas likuma 92. panta pirmā daļa. ] 

Mantu, tajā skaitā, naudas līdzekļus, kas maksātnespējas procesa laikā atrodas pie parādnieka bez jebkāda tiesiska pamata, nevar uzskatīt par parādnieka mantu, uz kuru vēršami kreditoru prasījumi, bet tā uzskatāma par trešajām personām piederošu mantu Maksātnespējas likuma 94. panta pirmās daļas izpratnē. 
Atbilstoši Civillikuma 2389. pantam, ja kādam ir bez jebkāda pamata kāds priekšmets no otra mantas, tad to var no viņa atprasīt. Attiecībā uz šādu atprasījumu nav nekādas nozīmes, vai tāda priekšmeta iegūšanai nav bijis pamata no paša sākuma, jeb vai pamats, kas agrāk ir bijis, vēlāk atkritis. Jānorāda, ka nepamatota naudas līdzekļu saņemšana ir uzskatāma par netaisnu iedzīvošanos un tādēļ personai kļūdaini iemaksātos naudas līdzekļus citas personas kontā ir tiesības atprasīt, pamatojoties uz Civillikuma 2389. pantu. 
Administratoram, nodrošinot likumīgu un efektīvu maksātnespējas procesa norisi[footnoteRef:51], ir pienākums patstāvīgi izvērtēt parādniekam novirzīto maksājumu pamatotību. Attiecīgi, ja administrators saņemtos naudas līdzekļus uzskata par nepamatoti (kļūdaini) saņemtajiem, minētie naudas līdzekļi saskaņā ar Maksātnespējas likuma 94. pantu ir pielīdzināmi trešajai personai piederošajai mantai un ir atmaksājami.  [51:  Maksātnespējas likuma 26. panta otrā daļa.] 

[9.2] Pamatojoties uz iepriekš minēto, secināms, ka Administrators, pilnā apmērā neatmaksājot pēc procesa pasludināšanas kļūdaini saņemtos naudas līdzekļus, nav ievērojis Maksātnespējas likuma 26. panta otrās daļas prasības. 
[10] Par Administratora rīcību, neizvērtējot Parādnieka pārstāvja /pers. B/ civiltiesisko atbildību saistībā ar maksājumu veikšanu no Parādnieka norēķinu konta pēc procesa pasludināšanas, secināms turpmāk minētais.
[10.1] Pēc juridiskās personas maksātnespējas procesa pasludināšanas administratoram ir pienākums atgūt debitoru parādus un veikt tiesiskas darbības citas parādnieka mantas atgūšanai[footnoteRef:52], kā arī izvērtēt un celt prasības pret juridiskās personas pārvaldes institūciju locekļiem par viņu nodarīto zaudējumu atlīdzību.[footnoteRef:53] Vienlaikus administratoram ir jāvērtē parādnieka pārvaldes institūciju locekļu rīcības tiesiskums un atbilstība Komerclikuma 169. pantā nostiprinātajam krietna un rūpīga saimnieka standartam. [52:  Maksātnespējas likuma 65. panta 6. punkts.]  [53:  Maksātnespējas likuma 65. panta 8. punkts.] 

Jāņem vērā, ka "[..] viens no instrumentiem, kā atgūt līdzekļus kreditoru prasījumu segšanai ir zaudējumu piedziņa no valdes locekļiem, ja valdes rīcības dēļ ir samazinājušies sabiedrības līdzekļi, kurus būtu iespējams izmantot kreditoru prasījumu segšanai".[footnoteRef:54] Līdz ar to zaudējumu piedziņa no valdes locekļiem ir viens no būtiskākajiem instrumentiem kreditoru prasījumu apmierināšanai maksātnespējas procesā. Šāda prasība ir vērsta uz līdzekļu atgūšanu, no kuriem iespējams segt kreditoru prasījumus, un tās savlaicīga izvērtēšana un celšana ir neatņemama administratora pienākumu sastāvdaļa. Turklāt administratora pienākums izvērtēt valdes locekļu rīcību īstenojams, ievērojot Maksātnespējas likumā nostiprinātos procesa efektivitātes un atklātības principus.[footnoteRef:55]  [54:  Rīgas pilsētas Pārdaugavas tiesas 2022. gada 15. marta lēmuma lietā Nr. C68348519.]  [55:  Maksātnespējas likuma 6. panta 5. un 7. punkts.] 

Vēršam uzmanību, ka savlaicīgas un pilnvērtīgas visu parādnieka darījumu izvērtēšanas novilcināšana rada risku, ka iespējamā naudas līdzekļu atgūšana no parādnieka darījuma partneriem vai pārvaldes institūciju locekļiem varētu kļūt apgrūtināta vai pat neiespējama.[footnoteRef:56] Līdz ar to minēto pienākumu izpildei administratoram ir jādarbojas aktīvi, patstāvīgi un bez nepamatotas vilcināšanās, nodrošinot efektīvu un likumīgu maksātnespējas procesa norisi. Proti, nepastāvot objektīviem šķēršļiem, ilgstoša bezdarbība nav pieļaujama, jo tā var apgrūtināt turpmāku rezultatīvu procesa norisi.  [56:  Rīgas pilsētas Latgales priekšpilsētas tiesas 2022. gada 7. februāra lēmums lietā Nr. C29506721.] 

[10.2] Norādāms, ka pēc juridiskās personas maksātnespējas procesa pasludināšanas ir visas normatīvajos aktos, parādnieka statūtos vai līgumos paredzētās pārvaldes institūciju tiesības, pienākumi un atbildība.[footnoteRef:57] Tāpat pēc juridiskās personas maksātnespējas procesa pasludināšanas administrators iegūst parādnieka mantas pārvaldīšanas tiesības.[footnoteRef:58] Līdz ar to tikai administrators ir tiesīgs rīkoties ar juridiskās personas naudas līdzekļiem, kas atrodas kredītiestādēs atvērtajos norēķinu kontos. [57:  Maksātnespējas likuma 64. panta pirmās daļas 1. punkts. ]  [58:  Maksātnespējas likuma 95. panta pirmā daļa.] 

Pārbaudes ietvaros konstatēts, ka nepamatoti naudas līdzekļu pārskaitījumi no Parādnieka norēķinu konta pēc procesa pasludināšanas Parādniekam, iespējams, radīja zaudējumus 3 696,87 eiro apmērā. Atbilstoši Pārbaudes laikā sniegtajiem Administratora paskaidrojumiem iepriekš minētās Parādnieka valdes rīcības rezultātā Administratoram trūkst naudas līdzekļu, lai pilnā apmērā pārskaitītu kļūdaini ieskaitītos naudas līdzekļus tiem pircējiem, kas veikuši pārskaitījumus Parādnieka norēķinu kontā pēc Parādnieka maksātnespējas procesa pasludināšanas.
2022. gada 15. jūnijā iegūstot piekļuvi Parādnieka AS "Citadele banka" kontiem un konstatējot, ka pēc procesa pasludināšanas no konta veikti nepamatoti pārskaitījumi, Administrators nav veicis Parādnieka valdes atbildības izvērtējumu. Pārbaudes laikā Administrators nav sniedzis pamatojumu savai rīcībai, nevērtējot pamatu vērsties pret Parādnieka pārstāvi /pers. B/ civiltiesiskā kārtībā, pastāvot apstākļiem, kas pirmšķietami norāda uz zaudējumu nodarīšanu Parādniekam 3 696,87 eiro apmērā. 
Apstāklis, ka Parādnieka norēķinu kontā nepietiek naudas līdzekļu, lai pilnā apmērā atmaksātu kļūdaini saņemtos naudas līdzekļus, neatbrīvo Administratoru no aktīvu un savlaicīgu darbību veikšanas ar mērķi atgūt nepamatoti no konta pārskaitītos naudas līdzekļus. 
[10.3] Pamatojoties uz visu iepriekš minēto, secināms, ka Administrators, neizvērtējot Parādnieka pārstāvja /pers. B/ civiltiesisko atbildību saistībā ar maksājumu veikšanu no Parādnieka norēķinu konta pēc procesa pasludināšanas, nav ievērojis Maksātnespējas likuma 6. panta 5. punkta, 26. panta otrās daļas un 65. panta 8. punkta prasības.
[10.4] Ievērojot iepriekš minēto, Administratoram uzliekams tiesiskais pienākums līdz 2026. gada 27. jūlijam veikt darbības naudas līdzekļu atgūšanai no Parādnieka pārstāvja /pers. B/, izvērtējot civiltiesisko atbildību saistībā ar maksājumu veikšanu no Parādnieka norēķinu konta pēc procesa pasludināšanas. Par savu izvērtējumu informēt kreditorus Maksātnespējas likuma 81. panta otrajā daļā noteiktajā kārtībā. Lūdzam par tiesiskā pienākuma izpildi nekavējoties informēt Maksātnespējas kontroles dienestu.
[bookmark: _Hlk175912597][11] Vienlaikus vēršama uzmanība uz nepieciešamību EMUS veikt dokumentu[footnoteRef:59] reģistrēšanu atbilstoši MK noteikumu Nr. 246 " 7.13., 8. punkta prasībām, kā arī ievadīt attiecīgu informāciju EMUS procesa kartītes sadaļā "Naudas plūsma Parādnieka norēķinu kontā" un "Izdevumi". [59:  Atbilde MKD, kas EMUS reģistrēta 2023. gada 28. martā ar /numurs/; atbilde uz MKD pieprasījumu, kas EMUS reģistrēta 2023. gada 8. martā ar /numurs/; dokuments "Paskaidrojumi", kas EMUS reģistrēts 2022. gada 8. septembrī ar /numurs/; pieprasījums Parādnieka pārstāvim (pdf formātā), kas EMUS reģistrēts 2022. gada 3. jūnijā ar /numurs/ (nav veikta atzīme par dokumenta papīra formu).] 

[12] Izvērtējot iepriekš norādīto un pamatojoties uz norādītajām tiesību normām, kā arī Maksātnespējas likuma 174.1 panta 1. punktu un 175. panta pirmās daļas 2. punktu,

NOLĒMU:

[bookmark: _Hlk5192456]1. Atzīt, ka maksātnespējas procesa administrators /Administrators/, /amata apliecības numurs/, /SIA "Nosaukums A"/, /reģistrācijas numurs/, maksātnespējas procesā:
1) neizvērtējot /SIA "Nosaukums A"/, /reģistrācijas numurs/, valdes atbildību Maksātnespējas likuma 72.1 panta kārtībā, nav ievērojis Maksātnespējas likuma 6. panta 5. punkta, 26. panta otrās daļas un 65. panta 8. punkta prasības;
2) EMUS nereģistrējot /pers. F/ un /pers. G/ kreditoru prasījumus un Maksātnespējas likumā noteiktajā kārtībā neizvērtējot /pers. C/, /pers. D/ /pers. E/, /pers. F/, /pers. G/ un /Nosaukums C/ kreditoru prasījumus, nav ievērojis Maksātnespējas likuma 26. panta otrās daļas, 74. panta pirmās daļas un 75. panta pirmās daļas prasības, kā arī MK noteikumu Nr. 246 7.13., 8. punktu prasības;
3) pilnā apmērā neatmaksājot kļūdaini saņemtos naudas līdzekļus, nav ievērojis Maksātnespējas likuma 26. panta otrās daļas prasības;
4) neizvērtējot /SIA "Nosaukums A"/, /reģistrācijas numurs/, pārstāvja /pers. B/ civiltiesisko atbildību saistībā ar maksājumu veikšanu no /SIA "Nosaukums A"/, /reģistrācijas numurs/, norēķinu konta pēc procesa pasludināšanas, nav ievērojis Maksātnespējas likuma 6. panta 5. punkta, 26. panta otrās daļas un 65. panta 8. punkta prasības;
5) neiegūstot slēgto /SIA "Nosaukums A"/, /reģistrācijas numurs/, AS "BluOr Bank" un AS "Magnetiq bank" norēķinu kontu pārskatus, kā arī neizvērtējot PAYSERA LT UAB un Revolut LTD norēķinu kontu pārskatus, nav ievērojis Maksātnespējas likuma 26. panta otrās daļas un 65. panta 2. punkta prasības.
2. Uzlikt maksātnespējas procesa administratoram /Administrators/, /amata apliecības numurs/, tiesisko pienākumu līdz 2026. gada 27. jūlijam:
1) izvērtēt /SIA "Nosaukums A"/, /reģistrācijas numurs/, valdes civiltiesisko atbildību saistībā ar /SIA "Nosaukums A"/, /reģistrācijas numurs/, dokumentu nenodošanu, izvērtējot nepieciešamību vērsties ar prasību tiesā Maksātnespējas likuma 72.1 panta kārtībā. Par savu izvērtējumu informēt kreditorus Maksātnespējas likuma 81. panta otrajā daļā noteiktajā kārtībā;
2) Elektroniskajā maksātnespējas uzskaites sistēmā reģistrēt /pers. F/ un /pers. G/ kreditoru prasījumus un Maksātnespējas likumā noteiktajā kārtībā izvērtēt /pers. C/, /pers. D/, /pers. E/, /pers. F/, /pers. G/ un /Nosaukums C/ kreditoru prasījumus;
3) veikt darbības naudas līdzekļu atgūšanai no /SIA "Nosaukums A"/, /reģistrācijas numurs/, pārstāvja /pers. B/, izvērtējot civiltiesisko atbildību saistībā ar maksājumu veikšanu no /SIA "Nosaukums A"/, /reģistrācijas numurs/, norēķinu konta pēc procesa pasludināšanas. Par savu izvērtējumu informēt kreditorus Maksātnespējas likuma 81. panta otrajā daļā noteiktajā kārtībā;
4) izvērtēt /SIA "Nosaukums A"/, /reģistrācijas numurs/, PAYSERA LT UAB norēķinu kontos /numurs/ un /numurs/ un Revolut LTD norēķinu kontā /numurs/ atspoguļoto maksājumu pamatotību; 
5) iesniegt Maksātnespējas kontroles dienestā informāciju par iepriekš norādīto tiesisko pienākumu izpildi, pievienojot pamatojošus dokumentus.
Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur Maksātnespējas kontroles dienesta lēmuma darbību.



Direktora p.i.                                                                                                                                                  Baiba Banga

